Forslaget er i overensstemmelse med proportionalitetsprincippet. De påtænkte foranstaltninger er i overensstemmelse med principperne om forenkling af procedurerne for erhvervsdrivende, der beskæftiger sig med udenrigshandel, som anført i Kommissionens meddelelse vedrørende autonome toldsuspensioner og toldkontingenter. Denne forordning går ikke ud over, hvad der er nødvendigt for at nå de tilstræbte mål i overensstemmelse med artikel 5, stk. 4, i traktaten om Den Europæiske Union.

Kommissionen skønner på grundlag af denne gennemgang, at det vil være berettiget at åbne autonome toldsatser for visse nye produkter, der p.t. ikke er opført i bilaget til Rådets forordning (EU) nr. 1388/2013. Hvad angår visse andre produkter er det nødvendigt at tilføje en slutdato eller tilpasse den oprindelige kontingentmængde.

Forordningen ajourføres hvert halve år med det formål at imødekomme behovene hos EU-industrien. Kommissionen har med bistand fra Gruppen for Økonomiske Tarifspørgsmål gennemgået alle ansøgninger fra medlemsstaterne om autonome toldkontingenter.

Den 17. december 2013 vedtog Rådet for den Europæiske Union forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter, så efterspørgslen i Unionen efter de pågældende produkter kan efterkommes på de bedst mulige betingelser.

Autonome toldkontingenter er nødvendige for visse produkter, når produktionen i Den Europæiske Union ikke i tilstrækkelig grad opfylder EU-industriens behov. Der bør åbnes nye EU-toldkontingenter til nultold eller nedsat told for passende mængder, uden at ligevægten på markedet for disse produkter forstyrres.

Hele ordningen for autonome toldsuspensioner og toldkontingenter var desuden genstand for en evalueringsundersøgelse, der blev afsluttet i begyndelsen af december 2013 ( http://ec.europa.eu/taxation_customs/common/publications/studies/index_en.htm ). Her blev det konkluderet, at den vigtigste begrundelse for ordningen stadig er gyldig, og at ordningen bør fortsætte.

Forslaget har ingen finansielle virkninger for udgifterne, men har finansielle virkninger for indtægterne i form af ikke-opkrævet told svarende til et samlet beløb på ca. 0,2 mio. EUR om året. Virkningerne for de traditionelle egne indtægter på budgettet er 0,16 mio. EUR om året (80 % af 0,2 mio. EUR om året).

Alle anførte kontingenter afspejler, hvad der blev aftalt under drøftelserne i Gruppen for Økonomiske Tarifspørgsmål. Der blev ikke peget på potentielt alvorlige risici, som kan gøre uoprettelig skade.

Hver anmodning (nye eller om ændringer) blev nøje vurderet af gruppen. Den undersøgte nøje hvert tilfælde for at forhindre eventuel skade for producenterne i Unionen og samtidig styrke og konsolidere EU-produktionens konkurrenceevne. Vurderingen er foretaget gennem drøftelser internt i Gruppen for Økonomiske Tarifspørgsmål, og medlemsstaterne har konsulteret de berørte brancher, sammenslutninger, handelskamre og andre interesserede parter.

Gruppen for Økonomiske Tarifspørgsmål, som består af delegationer fra alle medlemsstaterne samt Tyrkiet, bistod Kommissionen med at vurdere forslaget. Gruppen mødtes tre gange, før ændringerne i forslaget blev vedtaget.

Ordningen for autonome toldkontingenter har været en del af en evalueringsundersøgelse om autonome toldsuspensioner, der blev foretaget i 2013. Det skyldes, at de to foranstaltninger er ens, bortset fra at toldkontingenter begrænser importmængden. Her blev det konkluderet, at den vigtigste begrundelse for ordningen stadig er gyldig. Omkostningsbesparelserne kan være betydelige for EU-virksomheder, der importerer varer under ordningen. Disse besparelser kan, afhængigt af hvilket produkt, virksomhed og sektor, der er tale om, medføre flere fordele, såsom en bedre konkurrenceevne, mere effektive produktionsmetoder, oprettelse eller opretholdelse af arbejdspladser i Unionen. Nærmere oplysninger om besparelserne i denne forordning kan findes i vedlagte finansieringsoversigt.

Forslag til

RÅDETS FORORDNING

om ændring af forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 31,

under henvisning til forslag fra Europa-Kommissionen, og

ud fra følgende betragtninger:

(1)For at sikre tilstrækkelige og uafbrudte forsyninger af visse varer, der ikke produceres i tilstrækkelige mængder i Unionen, og for at undgå at forstyrre markederne for visse landbrugs- og industriprodukter blev der med Rådets forordning (EU) nr. 1388/2013 åbnet for autonome toldkontingenter. Produkter i disse toldkontingenter kan importeres til Unionen til nulsats eller nedsat sats.

(2)Af de nævnte årsager er det nødvendigt at åbne toldkontingenter til nulsats for passende mængder for tolv nye produkter med virkning fra den 1. januar 2018. For så vidt angår yderligere fem produkter bør kontingentmængderne forhøjes, da en sådan forhøjelse er til fordel for Unionens økonomiske aktører.

(3)For så vidt angår yderligere et produkt bør kontingentmængden nedsættes, da EU-producenternes produktionskapacitet er blevet øget.

(4)For så vidt angår fem produkter bør kontingentperioden og kontingentmængden tilpasses, da de kun var blevet åbnet for en periode på seks måneder.

(5)For så vidt angår et andet produkt bør dets beskrivelse ændres.

(6)For så vidt angår tolv andre produkter bør det autonome EU-toldkontingent lukkes med virkning fra den 1. januar 2018, da det ikke længere er i Unionens interesse at opretholde det efter den dato.

(7)Forordning (EU) nr. 1388/2013 bør derfor ændres i overensstemmelse hermed.

(8)For at undgå enhver afbrydelse af anvendelsen af ordningen for toldkontingenter og for at overholde de retningslinjer, der er fastsat i Kommissionens meddelelse vedrørende autonome toldsuspensioner og toldkontingenter (2011/C 363/2011), bør ændringerne i denne forordning vedrørende toldkontingenterne i forbindelse med de omhandlede produkter træde i kraft hurtigst muligt og anvendes fra den 1. januar 2018 —

VEDTAGET DENNE FORORDNING:

Artikel 1

I bilaget til forordning (EU) nr. 1388/2013 foretages følgende ændringer:

1)De rækker med toldkontingenterne med løbenr. 09.2872, 09.2874, 09.2878, 09.2880, 09.2886, 09.2876, 09.2888, 09.2866, 09.2906, 09.2909, 09.2910 og 09.2932, der er opført i bilag I til nærværende forordning, indsættes efter rækkefølgen for KN-koderne i anden kolonne i tabellen i bilaget til forordning (EU) nr. 1388/2013.

2) Rækkerne med toldkontingenterne med løbenr. 09.2929, 09.2704, 09.2842, 09.2844, 09.2671, 09.2846, 09.2723, 09.2848, 09.2870, 09.2662, 09.2850 og 09.2868 erstattes af de rækker, der er opført i bilag II til nærværende forordning.